Loilubu

Loilubu (iha lia-portugés: Loilubo) suku ida iha Timór Lorosa'e. Suku ne'e iha postu administrativu Vemasi (munisípiu Baukau). Iha tinan 2015 total populasaun hamutuk 1282. Área 22,24 km².

Suku Loilubu iha aldeia tolu maka hanesan: Caitaranau, Nunoti, Uaidau.Geografikamente suku Loilubo baliza ho suku Uatolari, suku Ossoala, Suku Ostico nomos suku Gariwai Postu Administrativu Baucau-Vila, Suku Uma Ana Iku ( Berkoli) Postu Administrativu Venilale, Aldeia Lia-Oli Suku Bahamori no Suku Fatulia Postu Admnistrativu Venilale. Maioria Populasaun husi suku nee moris hanesan agrikultur.  sitiu Turistiku iha suku Loilubo kuinesidu ho raimutin nebe produs ona bataku rihun ba rihun liu husi Uma Salesiano Fatumaka, Rai mean ho vistu furak nebe ita bele hare liu husi laletek Baha'o ba foho Ossoala no Mundu Perdidu, wainhira tempu udan no halai natar suku nee matak tebes no furak ho natar nebe lokaliza iha parte lorosae suku nian iha laletek kaidilari ita bele hare natar nebe furak ba parte liman loss no mos liman karuk. nunee mos iha plantasaun nu nebe uluk avo sira husik hela sei konserva to'o agora husi parte sul ( tasimane) suku Loilubo.  Lian nebe utilisa iha suku nee maka Waimua, maibe maioria Komunidade hatene koala tetum, husi suku Loilubo dala barak sai dalan aternativu ba transporte publiku sira atu bele habadak distansia husi Triloka ba Venilale no Fatumaka. Populasaun suku Loilubo nian nee ema mesak  kalma no oin midar ba ema hotu no laiha karakter violentu. husi sikun saude nian suku Loilubo iha mudansa oituan kompara ho tempu uluk, iha tempu Indonesia iha deit Puskesmas Pembantu ida maibe agora depois ukun an Governo Timor-Leste liu husi Ministeriu Saude hari ona sentru Saude komunitariu ida nomos kolokasaun medikus, infermeirus no Parterias iha sentru saude referre, maski nunee sentru saude ne'e iha ninia servisu lor-loron la atende pasiente husi suku Loilubo no suku Uatolari maibe mos  husi suku sira seluk hanesan Ossoala no aldeia Buburaga husi suku Gariwai nian.

Ligasaun ba li'ur 
 Sensus Fo Fila Fali 2010 (Tetun; PDF; 8,6 MB)

Referensia 

Baukau (munisípiu)
Suku Timor-Leste nian